
REPUBLIKA HRVATSKA						      
TRGOVAČKI SUD U SPLITU
Split, Sukoišanska 6						

U   I M E   R E P U B L I K E    H R V A T S K E
R J E Š E N J E
	Trgovački sud u Splitu, po sucu Velimiru Vukoviću , povodom prijedloga Financijske agencije, Regionalni centar Split, Podružnica Split, OIB:85821130368, za otvaranje stečajnog postupka nad dužnikom GALETINI d.o.o. OIB: 56701820838, Kaštel Sućurac, Franje Tuđmana 177,  dana 22. prosinca  2017. godine

r i j e š i o    j e
	Odbacuje se prijedlog za otvaranje stečajnog postupka nad dužnikom GALETINI d.o.o. OIB: 56701820838, Kaštel Sućurac, Franje Tuđmana 177.

Obrazloženje
Financijska agencija, Regionalni centar Split,  podnijela je ovom sudu dana 05. travnja 2017. godine, na temelju odredbe čl. 110.  st. 1. Stečajnog zakona („Narodne novine“ broj 71/15; dalje SZ), prijedlog za otvaranje stečajnog postupka nad dužnikom GALETINI d.o.o. OIB: 56701820838, Kaštel Sućurac, Franje Tuđmana 177. U prijedlogu se navodi da dužnik na dan 30.ožujka 2017. godine u Očevidniku redoslijeda osnova za plaćanje ima evidentirane neizvršene osnove za plaćanja u neprekinutom razdoblju od 120 dana, u ukupnom iznosu od 13.605,98 kn, kao i da prema podacima koji su dostavljeni od Hrvatskog zavoda za mirovinsko osiguranje, dužnik ima jednog zaposlenog.
Podneskom zaprimljenim kod ovog suda 20.prosinca 2017. godine dužnik je u spis dostavio izvatke  s računa Splitske banke d.d. broj 8/17 i broj 9.od 09.06.17.iz kojih je vidljivo da je blokada u iznosu od 13.772,12 kn plaćena, te da je  izvršena deblokada računa dužnika stoga  predlaže da sud prijedlog za otvaranje stečaja odbaci.

	Sud je izvršio uvid u Očevidnik neizvršenih osnova za plaćanje FINE na dan 22. prosinca 2017. godine te  utvrdio da  ovršenik ovdje dužnik  GALETINI d.o.o. OIB: 56701820838, Kaštel Sućurac, Franje Tuđmana 177, na dan 22. prosinca 2017. godine nema neizvršenih osnova za plaćanje. 


						2				1.St.473/2017

Kako je dužnik je do odluke o prijedlogu za otvaranje stečajnog postupka postao sposoban za plaćanje, to u smislu čl. 5. Stečajnog zakona („Narodne novine“ 71/15., dalje: SZ) nema uvjeta za provođenje postupka.
Slijedom navedenog, a temeljem odredbe čl. 115. st. 1. SZ-a, odlučeno je kao u izreci ovog rješenja.
U Splitu, 22.prosinca 2017. godine
S U DA C 

Velimir Vuković  


POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 


DNA:
- predlagatelju – FINA, RC Split
- dužniku 
- mrežna stranica e-Oglasna ploča sudova
- u spis

